Temeljem članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 07/17, 68/18, 98/19 i 64/20) i članaka 3. i 6. Pravilnika o postupku zapošljavanja te procjeni i vrednovanju kandidata za zapošljavanje, ravnateljica OŠ Velika Mlaka, Velika Mlaka 10408, Brune Bušića 7, raspisuje:

NATJEČAJ

za popunjavanje radnog mjesta

**UČITELJ/ICA ENGLESKOG JEZIKA - ODREĐENO PUNO RADNO VRIJEME - 1 izvršitelj -ZAMJENA**

Uvjeti:

Kandidati moraju ispunjavati uvjete sukladno članku 105. stavku 16. i članku 106. Zakonu o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20) i Pravilniku o odgovarajućoj vrsti obrazovanja učitelja i stručnih suradnika u osnovnoj školi ( „Narodne novine“, broj 87/2008., 986/2009., 92/2010.,105/2010.- ispr., 90/2011., 16/2012., 86/2012., 94/2013., 152/2014., 7/2017., 68/2018., 6/2019., i 75/2020.

Uz prijavu na natječaj kandidati moraju priložiti:

- životopis

- dokaz o stečenoj vrsti i razini obrazovanja

- potvrdu o radnom stažu iz matične evidencije HZMO-a

- dokaz o državljanstvu

- uvjerenje da kandidat/kandidatkinja nije pod istragom i da se protiv njega/nje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja).

Kandidati koje se pozivaju na pravo prednosti pri zapošljavanju prema posebnom zakonu, dužni su u prijavi pozvati se na to pravo i priložiti sve potrebne dolaze o ostvarivanju te prednosti, a prednost u odnosu na ostale kandidate ostvarit će ukoliko ispunjavaju sve uvjete iz natječaja. Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju sukladno čl. 103. Zakona o hrvatskim braniteljima iz Domovinskog rata i članovima njihovih obitelji (NN 121/17 i NN 98/19) dužan je uz prijavu na natječaj priložiti pored dokaza o ispunjavanju traženih uvjeta i sve potrebne dokaz navedene na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843

Nepotpune i nepravodobne prijave neće se razmatrati.

Rok za podnošenje prijava: 26. listopada 2022.

Pisane prijave s dokazima o ispunjavanju uvjeta kandidati su dužni dostaviti u roku osam (8) dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Škole s naznakom „ZA NATJEČAJ – UČITELJ/ICA ENGLESKOG JEZIKA ODREĐENO PUNO RADNO VRIJEME - ZAMJENA“ na adresu: Osnovna škola Velika Mlaka, Brune Bušića 7, 10408 Velika Mlaka.

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Velika Mlaka.

Kandidat je dužan u prijavi navesti adresu odnosno e-mail adresu na koju će mu biti dostavljena obavijest o datumu i vremenu procjene odnosno testiranja.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Kandidati će o rezultatima natječaja biti obaviješteni u zakonskom roku putem web stranice Škole.

Na natječaj se mogu javiti osobe oba spola.

KLASA: 100-01/22-01/09

URBROJ: 238/31-22-22-01-3

U Velikoj Mlaki, 19. rujna 2022.

ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_

Zrinka Šućur, prof.